One Direction
One Direction — ინგლისურ-ირლანდიური ბოიბენდი. მასში შედიან ვოკალისტები ნაილ ჰორანი, ზეინ მალიკი, ლიამ პეინი, ჰარი სტაილზი და ლუის ტომლინსონი. ჯგუფმა პოპულარობა მოიპოვა შოუს The X Factor ბრიტანული ვერსიის დახმარებით. One Direction-ის პირველი ალბომი Up All Night ჩაიწერა 2011 წელს და გამოიცა ლეიბლზე Syco Records, რომელიც საიმონ ქოველმა დააარსა 2002 წელს. ამ ალბომში შედიოდა კელი კლარკსონის დაწერილი სიმღერა „Tell Me a Lie“ და ედ შირანის „Moments“. ჯგუფმა „What Makes You Beautiful“ პირველად ცოცხლად შეასრულა გადაცემა Red or Black?-ში 2011 წლის 10 სექტემბერს. ტურნე Up All Night Tour დაიწყო 2011 წლის 18 დეკემბერს და დასრულდა 2012 წლის მაისში. ჯგუფის რიგით მეორე ალბომი Take Me Home გამოვიდა 2012 წლის 9 ნოემბერს. ალბომის I სინგლი იყო „Live While We're Young“, რომლის ვიდეო-კლიპი ამავე წლის 28 სექტემბერს გამოვიდა. ისინი ამჟამად თანამშრომლობენ Columbia Records-თან. One Direction აქტიურადაა ჩაბმული ქველმოქმედებაში და კომერციული მხარდაჭერა აქვს Pokémon, Nokia, HarperCollins და Hasbro-სგან.